Document ID: 32002L0040

32002L0040
L 128/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2002/40/ЕО НА КОМИСИЯТА
от 8 май 2002 година
за прилагане на Директива 92/75/ЕИО на Съвета по отношение на обозначаването за консумацията на енергия от битови електрически фурни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/75/ЕИО на Съвета от 22 септември 1992 г. относно обозначенията за консумацията на енергия и други ресурси на домакинските уреди чрез етикетиране и уеднаквени информации, отнасящи се до продуктите (1), и по-специално член 9 от нея,
като има предвид, че:
(1)
Директива 92/75/ЕИО изисква Комисията да приеме директиви за прилагане по отношение на домакинските уреди, и по-специално за електрическите фурни.
(2)
Консумираната от електрическите фурни енергия представлява съществена част от цялото потребление на енергия за битови нужди в Общността. Консумацията на енергия на тези уреди може да бъде намалена значително.
(3)
Хармонизираните стандарти представляват технически спецификации, които са приети от европейските организации за стандартизация, посочени в приложение I към Директива 98/34/ЕО на Европейския парламент и на Съвета от 22 юни 1998 г. относно определяне на процедура за предоставяне на информация в областта на техническите стандарти и регламентация както и правила относно услуги на информационното общество (2), изменена с Директива 98/48/ЕО (3).
(4)
Съгласно Директива 86/594/ЕИО на Съвета от 1 декември 1986 г. относно пренасяния по въздуха шум, отделян от домакинските уреди, държавите-членки трябва да предоставят необходимата информация за звуковото излъчване (4).
(5)
Директива 79/531/ЕИО на Съвета от 14 май 1979 г., отнасяща се до прилагането на Директива 79/530/ЕИО за електрическите фурни относно информацията за консумацията на енергия на битовите уреди чрез етикетиране (5), променена последно от Акта за присъединяване на Австрия, Финландия и Швеция, следва да бъде отменена от датата на прилагане на настоящата директива.
(6)
Мерките, предвидени в настоящата директива, са в съответствие със становището на Комитета, създаден съгласно член 10 от Директива 92/75/ЕИО,
ПРИЕ НАСТОЯЩАТА ДИРЕКТИВА:
Член 1
1. Настоящата директива се прилага за електрическите фурни за битова употреба, захранвани от електрическата мрежа или фурни, които са част от по-големи уреди.
2. Настоящата директива не се прилага спрямо следните фурни:
а)
фурни, които могат да работят с други източници на енергия;
б)
фурни, които не са покрити от хармонизираните стандарти, посочени в член 2;
в)
преносими фурни, а именно фурни различни от фиксираните уреди и тежащи до 18 кг, освен ако са предназначени за оборудване на инсталация.
3. Настоящата директива не обхваща консумацията на енергия в режим „пара“, различно от режима „прегрята пара“.
Член 2
1. Информацията, изисквана от настоящата директива, е определена въз основа на измервания, извършени в съответствие с хармонизираните стандарти, приети от Европейския комитет по електротехническа стандартизация (Cenelec), съгласно мандата на Комисията, в съответствие с Директива 98/34/ЕО, чиито референтни номера са публикувани в Официален вестник на Европейските общности и за които държавите-членки са публикували референтните номера на националните норми, които ги транспонират.
Разпоредбите на приложения I, II и III към настоящата директива относно подаването на информация за шума, се прилага единствено, ако държавите-членки поискат това на основание на член 3 от Директива 86/594/ЕИО. Тази информация се измерва в съответствие с тази директива.
2. Използваните в настоящата директива термини имат същото значение като в Директива 92/75/ЕИО.
Член 3
1. Техническата документация, посочена в член 2, параграф 3 от Директива 92/75/ЕИО, съдържа:
а)
името и адреса на доставчика;
б)
общо описание на модела, което да позволи лесно да бъде идентифициран;
в)
информации, евентуално под формата на чертежи, за основните технически характеристики на модела, и по-специално за тези, които имат значително влияние върху консумацията на енергия;
г)
отчети за релевантни тествания за измерване, проведени съгласно процедурите за тестване на хармонизираните стандарти, упоменати в член 2, параграф 1;
д)
при необходимост упътване за употреба.
2. Етикетът, посочен в член 2, параграф 1 от Директива 92/75/ЕИО, трябва да бъде специфициран в приложение I към настоящата директива.
Етикетът се поставя на на вратата на уреда, така че да бъде лесно забележим и да не е закрит. Ако фурните съдържат няколко отделения, то всяка фурна трябва да бъде снабдена с етикет освен фурните, които не попадат в областта на приложение на хармонизираните стандарти, посочени в член 2.
3. Съдържанието и форматът на информационния лист, предвиден в член 2, параграф 1 от Директива 92/75ЕИО, се специхфицират в приложение II към настоящата директива.
4. Когато даден уред се предлага за продажба, под наем или за покупка на изплащане посредством писмено или печатно съобщение или друг начин, който предполага, че евентуалният клиент не може да види изложен уреда, (обява, каталог по пощата, рекламни обяви по Интернет или друга електронна медия), съобщението трябва да съдържа цялата информация, посочена в приложение III.
Това изискване се прилага също така спрямо офертите, отнасящи се до фурните за вграждане в цялостно кухненско обзавеждане.
5. Класът на енергийна ефективност на всяка фурна е определен съгласно приложение IV.
6. Термините, приети за използване в етикета и информационния лист, посочени в член 2, параграф 1 от Директива 92/75/ЕИО, трябва да се избират от таблицата, дадена в приложение V към настоящата директива.
Член 4
До 30 юни 2003 г. държавите-членки могат да разрешават пускането на пазара, търговията и/или представянето на продукти, както и разпространението на съобщения, посоченипосочени в член 3, параграф 4, които не отговарят на разпоредбите на настоящата директива.
Член 5
1. Държавите-членки приемат и публикуват, най-късно до 31 декември 2002 г., необходимите разпоредби, за да се съобразят с настоящата директива. Те незабавно информират Комисията за това.
Те прилагат тези разпоредби от 1 януари 2003 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията разпоредбите от националното си право, които приемат в областта, уредена с настоящата директива.
Член 6
Директива 79/531/ЕИО се отменя, считано от 1 януари 2003 г.
Член 7
Настоящата директива влиза в сила на двадесетия ден след обнародването ѝ в Официален вестник на Европейските общности.
Член 8
Адресати на настоящата директива са държавите-членки.
Съставено в Брюксел на 8 май 2002 година.

Labels: 3
14
1